钦定古今图书集成/明伦汇编/闺媛典/第179卷 > 王万妻杨氏
## 钦定古今图书集成/明伦汇编/闺媛典/第179卷 > 王万妻杨氏

按《孝丰县志》：“杨氏，灵奕乡王万妻。年二十三，夫亡，矢志守节，足迹不履户外，虽邻里亲戚罕得睹面。一子
名希贤，早夭，妇章氏与姑共守。一日，杨谓章曰：‘我薄
命固应受此，汝方少艾，奈何以我累汝，不如早嫁’。章
跪泣曰：‘年老之姑，所仗一媳，媳去姑复谁托？不如同
死为一处鬼’。姑媳抱头大哭，远近莫不感伤。杨年七”
十先卒。章勉襄葬事毕。哀毁逾月而死。